Case ID: 1108870
Sentence 32: Məhkəmə hesab edir ki, cavabdeh tərəfindən icra sənədi “İcra haqqında” Azərbaycan Respublikası Qanununun 23.1.3-cü maddəsinin tələblərinə əsasən geri qaytarıldığından həmin Qanununun 23.2-ci maddəsinin tələblərinə əsasən bu haqda müvafiq akt tərtib etməli, həmin akt icra qurumunun rəhbəri tərəfindən yoxlanılaraq təsdiq olunmalı və bu barədə tələbkara məlumat verilməli idi. Lakin məhkəmə sorğusuna əsasən təqdim olunmuş icra işinin materiallarından görünür ki, cavabdeh tərəfindən bu barədə akt tərtib edilməmişdir.